DOI: 10.14457/tu.the.2016.492
title: การแก้ปัญหาการขาดทุนของบริษัท โรงสี วัฒนาชัย จำกัด

description: บทสรุปผู้บริหารโรงสี วัฒนาชัย จำกัด ดำเนินธุรกิจด้านการผลิตเมล็ดพันธุ์ข้าว โดยเริ่มตั้งแต่ทำการวิจัยสายพันธุ์ข้าวเพื่อให้ได้สายพันธุ์ที่ตรงกับความต้องการของตลาด เมื่อได้สายพันธุ์ที่ต้องการแล้วก็จะนำสายพันธุ์นั้นไปขยายเพื่อให้ได้ปริมาณที่มากขึ้น และนำไปจำหน่ายให้กับเกษตรกรต่อไป โดยรูปแบบในการขยายปริมาณนั้นจะใช้วิธี Contract Farming และมีการตกลงราคารับซื้อไว้ล่วงหน้า กับเกษตรกรที่เข้าร่วมโครงการผลิตเมล็ดพันธุ์แต่ในปี 2556 เกิดภาวะราคาข้าวเปลือกตกต่ำ อันเนื่องจากปัญหาข้าวเปลือกที่อยู่ในคลังของภาครัฐมีเป็นจำนวนมากประมาณ 10 ล้านตัน ราคาข้าวเปลือกที่ความชื้น 15%เหลือเพียง 7,000 บาท/ตัน ส่งผลให้เกษตรกรผู้ปลูกข้าวนั้นขาดทุน เกษตรกรจึงต้องลดต้นทุนโดยการเก็บพันธุ์ข้าวไว้ปลูกต่อ ทำให้ยอดขายเมล็ดพันธุ์นั้นต่ำลงไปด้วยดังนั้นบริษัทฯจึงได้ลดน้ำหนักของธุรกิจเมล็ดพันธุ์ลง และปรับเปลี่ยนโรงงานเมล็ดพันธุ์ มาเข้าสู่ธุรกิจโรงสี โดยมุ่งเน้นการผลิตข้าวสารที่มีลักษณะเฉพาะ หรือข้าวที่มีความต้องการเฉพาะกลุ่ม ที่ต้องใช้วิธีการส่งเสริมปลูกโดย ซึ่งในปัจจุบัน มีบริษัท Agri-food จำกัด ที่มีความต้องการใช้ข้าวเมล็ดสั้น ซึ่งเป็นข้าวที่แตกต่างจากข้าวไทย ที่มีลักษณะเมล็ดที่ยาว สำหรับความต้องการข้าวประเภทนี้ของบริษัท Agri-food ประมาณ 6,000 -7,000 ตัน/ปี และมีตลาดส่งออกอีก 10,000 ตัน/ปี ซึ่งมูลค่าตลาดข้าวเมล็ดสั้นของ Agri-food ประมาณ 390 ล้านบาทเมื่อมาดำเนินธุรกิจด้านโรงสีข้าว ก็ประสบปัญหาดำเนินธุรกิจแล้วขาดทุน สืบเนื่องมาจากปัญหาด้านการตลาดที่มีลูกค้าเพียงรายเดียว ทำให้รายได้ไม่เพียงพอต่อค่าใช้จ่าย ส่งผลให้ต้นทุนการผลิตข้าวสารนั้นสูงมาก และมีปัญหาด้านสินค้าคงคลัง เพราะข้าวเป็นสินค้าที่มีฤดูกาล ปลูกได้เพียง 2 ครั้งต่อปี ทำให้ต้องแบกภาระข้าวเปลือกคงคลังเป็นระยะเวลานาน ส่งผลให้เกิดค่าใช้จ่ายในการดูแลรักษาข้าววัตถุประสงค์หลักในการศึกษาเพื่อแนะนำแนวทางการปรับเปลี่ยนรูปแบบการดำเนินธุรกิจที่เหมาะสมกับบริษัทฯ โดยมุ่งหวังว่าจะสามารถแก้ไขปัญหาการขาดทุนของบริษัทได้ และรองรับการขยายการดำเนินธุรกิจในอนาคต ดังนั้นจึงจึงได้ทำการวิเคราะห์สาเหตุของปัญหา และนำเสนอแนวทางในการพัฒนาและปรับปรุงให้กับบริษัทฯ พร้อมทั้งนำเสนอผลลัพธ์ด้านการตลาด เนื่องจากเป็นการผลิตข้าวสารที่เป็นลักษณะ ที่มีลักษณะเมล็ดสั้น ทำให้มีลูกค้าแค่เพียงรายเดียวคือบริษัท Agri-food ทำให้มีรายได้ไม่เพียงพอต่อค่าใช้จ่าย และยังมีความเสี่ยงทางธุรกิจ ถ้าในกรณีที่ Agri-food ไม่รับซื้อข้าวสารจากบริษัท ก็จะทำให้ธุรกิจเกิดการหยุดชะงักได้ และนอกจากนี้ Agri-food ก็ไม่ได้ซื้อข้าวสารจากบริษัทฯเพียงบริษัทเดียว ทำให้ลูกค้ามีทางเลือกมากกว่า ดังนั้น ควรจะต้องรีบขยายตลาดเพิ่มเติม โดยพิจารณากลุ่มข้าวที่มีลักษณะเฉพาะที่มีความต้องการของตลาดที่สูง เช่น ข้าวญี่ปุ่น ที่มีขนาดของตลาดในประเทศไทย มากกว่า 20,000 ตันต่อปี ถ้าบริษัทสามารถที่จะผลิตและทำการตลาดข้าวญี่ปุ่นได้ ปีละ 2,000 ตัน ธุรกิจก็สามารถที่จะกลับมาทำกำไรได้ด้านการจัดการต้นทุนสินค้า เพราะเนื่องจากเป็นการผลิตข้าวที่มีลักษณะเฉพาะ ทำให้การผลิตนั้นต้องเป็นไปในรูปแบบ Contract Farming โดยมีการกำหนดราคารับซื้อที่สูงกว่าราคาข้าวเปลือกทั่วไปในตลาด ซึ่งต้นทุนของการผลิตข้าวสารนั้น จะเป็นต้นทุนเรื่องของวัตถุดิบข้าวเปลือก ประมาณร้อยละ 60 ในปัจจุบันบริษัทฯได้ทำการรับซื้อ กิโลกรัมละ 9.50 บาท/กิโลกรัม ส่งผลให้ต้นทุนข้าวสารอยู่ที่ 14.89 บาท/กิโลกรัม ถ้าสามารถปรับลดราคารับซื้อข้าวเปลือกจากเกษตรกรลงมาเหลือ 9.0 บาท/กิโลกรัม โดยที่รายรับรวมของเกษตรกรไม่ต่ำลง ต้นทุนข้าวสารจะอยู่ที่ 14.06 บาท/กิโลกรัม ส่งผลให้เกิดผลประหยัด 0.83 บาท/กก. ซึ่งในปี 2560 มีการผลิตข้าวสารทั้งสิ้น 3,600 ตัน ดังนั้นผลประหยัดรวมเท่ากับ 2,730,700 บาท/ปีด้านการจัดการสินค้าคงคลัง เนื่องจากข้าวเป็นสินค้าเกษตร จึงทำการผลิตได้ตามฤดูกาล ทำให้ในรอบ1 ปี จะสามารถทำการเพาะปลูกได้ 2 ครั้ง ทำให้การผลิตในแต่ละรุ่นต้องผลิตสินค้าเผื่อไว้ 6 เดือน เพื่อจะได้มีสินค้าพอจำหน่าย ก่อนที่ข้าวรุ่นใหม่จะเกี่ยวได้ แต่ในปี 2559 พบว่า ข้าวเปลือกในเดือนสุดท้ายก่อนที่จะเกี่ยวข้าวรุ่นใหม่เข้ามามีสินค้าคงคลังเป็นจำนวน ส่งผลให้เกิดค่าใช้จ่ายในการดูแลรักษา ดังนั้นถ้าปรับจำนวนสินค้าคงคลังให้เหลือ 200 ตันก่อนที่ข้าวชุดใหม่เข้ามา ก็จะทำให้ค่าใช้จ่ายลดลง โดยตั้งเป้าหมายในปี 2560 จะมีค่าใช้จ่ายอยู่ที่ 1,859,847 บาท ลดจากในปี 2559 ที่มีค่าใช้จ่ายอยู่ที่ 2,834,434 บาท ส่งผลให้เกิดผลประหยัด 974,587 บาทจากการศึกษาและวิเคราะห์แนวทางในการดำเนินธุรกิจ ทำให้มั่นใจว่า หากบริษัทฯได้นำวิธีที่ได้นำเสนอไปปฏิบัติจริง ก็จะช่วยให้บริษัทฯสามารถแก้ปัญหาการขาดทุนได้และยังเป็นการสร้างความได้เปรียบทางการแข่งขันในระยะยาว เพื่อให้บริษัทเติบโตอย่างยั่งยืน